Άρθρ.127.-«Όποιος έχει συμπληρώσει το δέκατο όγδοο έτος της ηλικίας του (ενήλικος) είναι ικανός για κάθε δικαιοπραξία». Το άρθρ. 127 αντικαταστάθηκε ως άνω από το άρθρ. 3 Νόμ. 1329/15-18 Φεβρ. 1983 (ΦΕΚ Α΄ 25), (κατωτ. αριθ. 8). Ανίκανοι για δικαιοπραξία «Άρθρ.128.-Ανίκανοι για δικαιοπραξία είναι: 1. όποιοι δεν έχουν συμπληρώσει το δέκατο έτος, 2. όποιοι βρίσκονται σε πλήρη στερητική δικαστική συμπαράσταση. Το άρθρ. 128 ΑΚ αντικαταστάθηκε ως άνω από το άρθρ. 16 Νόμ. 2447/19-30 Δεκ. 1996, (ΦΕΚ Α΄ 278), κατωτ. αριθ. 11. Περιορισμένα ικανοί «Άρθρ.129.-Περιορισμένη ικανότητα για δικαιοπραξία έχουν:1)οι ανήλικοι που συμπλήρωσαν το δέκατο έτος. 2)όποιοι βρίσκονται σε μερική στερητική δικαστική συμπαράσταση 3)όποιοι βρίσκονται σε επικουρική δικαστική συμπαράσταση». Το άρθρ. 129 ΑΚ, αντικαταστάθηκε ως άνω από το άρθρ. 16 Νόμ. 2447/19-30 Δεκ. 1996, (ΦΕΚ Α΄ 278), κατωτ. αριθ. 11. Δήλωσις βουλήσεως υπό ανικάνων

[Source: greek_legal_code_raptarchis | Tokens: 808]